Toptwenty - Review Boshoff Visser in Mossel Bay
Financial Services - Accountants - Investment in Financial
Boshoff Visser is 'n dinamiese rekeningkundige- en finansiële dienste firma wat vir bykans 25 jaar die klein- en medium sake sektor ondersteun. Ons is 'n groot groep enersdenkende mense wat vanuit 22 takke 'n verskeidenheid oudit-, rekeningkundige en finansiële dienste verskaf.
Boshoff Visser is a dynamic accounting and financial services firm, supporting small and medium businesses for almost 25 years. With 22 branches, we are a large family with like-minded people, offering a range of tailor-made auditing, accounting, and financial services.
Boshoff Visser is a leading Auditing and Accounting Services group with a difference. With branches in several provinces, we provide a wide range of tailor-made auditing and accounting services at competitive rates at our various offices.
Phone: 044 601 8600
Address: 10 Church St, Mossel Bay, 6500, South Africa
Contact Boshoff Visser 'n Droomhuis | George Herald
As jy die dag sommer net weet dat die vlug te lank gaan wees, en jy ontdek dat die boek wat jy wou lees te 'swaar' is vir jou moeë gees, dan wag jy soos 'n kind opgewonde vir die lugwaardin met die koswaentjie en vir die film op die TV-skerm voor jou. Na 'n dolle gejaag om die vlug te haal, moes die musiekrolprent, I walk the line, my help om af te skakel, te ontspan en die vlug te verkort.
Die film het my gou-gou geboei, omdat dit 'n meesleurende kenwysie het wat nou nog deur my kop maal, maar ook omdat dit die storie van die sanger Johnny Cash se lewe vertel. Biografieë en verhale oor mense se lewens het gewoonlik die vermoë om my aandag op te slurp, omdat daar soveel te leer is uit ander se lewens – uit hulle suksesse en mislukkings. I walk the line gaan oor die onbekende liedjieskrywer wat al tokkelend op sy kitaar en al singend 'n staanplek op die verhoog probeer kry. Maar dan groei sy bekendheid en gewildheid, en kort voor lank trek hy vol sale en draai (veral sy vroulike) bewonderaars om hom. Die populariteit tref hom soos 'n orkaan waarteen hy nie staande kan bly nie, en hy verval in drank- en dwelmmisbruik.
As jong en onbekende man, het hy die vrou van sy drome ontmoet. Hulle was smoorverlief en Johnny het aan haar die mooiste beloftes gemaak. Soos wat hy in gewildheid en sukses toegeneem het, was die sukkeldae verby en het die geld meer en meer geword.
Hy kon vir sy vrou en kind alles koop wat die hart begeer. Sy vrou het haar droomhuis en alles wat daarmee saamgaan gekry. Maar Johnny se sukses het hom al hoe meer van die huis af weg gehou, al hoe verder van sy vrou... sy hart was nie meer by sy huis nie. En dan, op 'n dag as hy tuiskom, breek sy vrou haar vuiste teen sy bors. Sy's moedeloos, seer.
"Wat wil jy hê?" vra Johnny, "ek het alles vir jou gegee wat jou hart begeer!"
"Ek wil vir jóú hê. En ek wil dít hê wat jy vir my belowe het."
Terwyl Johnny duisende mense met sy sang in vervoering gehad het, was sy hart nie meer in sy huwelik nie. Die kere wat hy wel tuis was, was sy teenwoordigheid hol, leeg, bankrot. Terwyl sy vrou omring was met aardse gemak en weelde, was haar huis en haar hart leeg en seer. Die man wat aan haar beloftes gemaak het, was 'n vreemdeling.
My gedagtes het begin dwaal na die vele huise waar die verhaal van Johnny Cash hom afspeel. Na soveel huwelike wat begin het met drome en beloftes, wat saam gegroei het deur harde werk en wedersydse ondersteuning, en wat gedryf en gedra is deur die liefde. Maar iewers langs die pad het sukses en geld so welig gegroei, dat dit die drome en kameraadskap verdwerg het. Daar is soveel droomhuise met meer as genoeg weelde, wat huise van vervreemding, huise sonder 'n hart en sonder warmte geword het.
Wat wil jy hê? Wat is jou diepste begeerte? - 'n spoghuis, droommotor, luilekker vakansies, weelde en gerief?
"Nee, meer as enigiets anders wil ek vir jóú hê," sou elke huweliksmaat wil uitroep. "Ek wil leef in die weelde van jou liefde. Ek wil hê dat dit wat ons aan mekaar belowe het, en dat die drome wat ons saam gedroom het, sal waar word."
Die Spreukedigter het mos jare gelede al geskryf: "Liewer 'n stukkie droë brood met vrede daarby as 'n huis vol kos met 'n getwis daarby." (Spreuke 17:1)
Posted on: 15:13 Thu, 15 March 2018